Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
-
Paulo kɛ yeyeeye peemi mlɛ ngɛ Atene (1-5)
-
Timoteo amaniɛ bɔmi nɛ woɔ nɔ bua a (6-10)
-
A sɔle ha Tɛsalonika bi ɔmɛ (11-13)
3 Enɛ ɔ he ɔ, benɛ wa nyɛ we nɛ waa da nya hu ɔ, wa susu kaa e maa hi wawɛɛ kaa wɔ pɛ wa maa hi Atene;
2 nɛ wa tsɔ Timoteo, wa nyɛminyumu nɛ e ji Mawu sɔmɔlɔ ngɛ sane kpakpa a nɛ kɔɔ Kristo he ɔ mi ɔ, konɛ e ba ha nɛ nyɛ he nɛ wa nɛ e wo nyɛ bua ngɛ nyɛ hemi kɛ yemi ɔ he,
3 bɔ nɛ pee nɛ amanehlu nɛ ɔmɛ nɛ a ko ha nɛ nɔ ko nɛ e mimiɛɛ. Ejakaa nyɛ nitsɛmɛ nyɛ le kaa wa be nyɛe maa tu nɔ́ nami kaa kikɛ nɛ ɔmɛ a nya fo.
4 Ejakaa benɛ waa kɛ nyɛ ngɛ ɔ, wa de nyɛ ngɔ to kaa wa maa na amanehlu, nɛ kaa bɔ nɛ nyɛ le ɔ, lɔ ɔ lɛ ba mi ɔ nɛ.
5 Enɛ ɔ he je nɛ benɛ i nyɛ we nɛ ma da nya hu ɔ, i tsɔ konɛ ma le nyɛ we anɔkuale yemi ɔ, kaa alini Nɔ Kalɔ ɔ ba ka nyɛ nɛ wa dengme gbomi ɔ pee yaka lo.
6 Se piɔ pɛ nɛ Timoteo je nyɛ ngɔ nɛ e ba su wa ngɔ, nɛ e ba bɔ wɔ sane kpakpa a nɛ kɔɔ nyɛ we anɔkuale yemi ɔ kɛ suɔmi ɔ he ɔ he amaniɛ, kaa be fɛɛ be ɔ, nyɛ yaa nɔ nɛ nyɛɛ kɛ bua jɔmi kaiɔ wɔ, nɛ nyɛ hɛ ngɛ jae ngɛ wa he kaa bɔ nɛ e ji ngɛ wɔ hu wa blɔ fa mi ɔ.
7 Nyɛmimɛ, enɛ ɔ he je nɛ ngɛ wa fimi kɛ wa we amanehlu ɔ tsuo mi ɔ, nyɛ nitsɛmɛ, kɛ anɔkuale yemi nɛ nyɛ je kpo ɔ ha nɛ wa ná bua womi ɔ nɛ.
8 Ejakaa ke nyɛ daa si kpɛii ngɛ Nyɔmtsɛ ɔ mi ɔ, wa náa he wami ehe.
9 Ejakaa kɛ wa ma plɛ kɛ na Mawu si ngɛ nyɛ he, ngɛ bua jɔmi babauu nɛ wa náa ngɛ Mawu hɛ mi ngɛ nyɛ he ɔ he ha kɛɛ?
10 Nyɔnyɔɔnyɔ kɛ piapiaapia a, wa kpaa pɛɛ nɛ mi wa babauu kɛ wa tsui tsuo konɛ waa na nyɛ hɛ mi, nɛ nɔ́ nɛ piɛ nyɛ ngɛ nyɛ hemi kɛ yemi ɔ he ɔ, wa ha nyɛ.
11 Jehanɛ ɔ, wa Mawu nɛ ji Tsɛ ɔ nitsɛ kɛ wa Nyɔmtsɛ Yesu nɛ́ a fiaa blɔ mi tso ha wɔ konɛ waa ba nyɛ ngɔ.
12 Jehanɛ se hu ɔ, Nyɔmtsɛ ɔ nɛ e ha nɛ suɔmi nɛ nyɛ ngɛ kɛ ha nyɛ sibi kɛ nihi tsuo ɔ nɛ e hiɛ, ee, nɛ e be nɔ kaa bɔ nɛ wa peeɔ ha nyɛ ɔ,
13 konɛ e wo nyɛ tsui he wami, nɛ piami ko nɛ ko hi nyɛ he ngɛ klɔuklɔu peemi mi ngɛ wa Mawu nɛ ji Tsɛ ɔ hɛ mi, ngɛ wa Nyɔmtsɛ Yesu bami ɔ nɛ e ni klɔuklɔu ɔmɛ tsuo piɛɛ e he ɔ mi.